Agnes Reiten

Agnes Reiten (født 30. april 1940 i Varhaug) er en norsk tidligere politiker fra Torvikbukt i Gjemnes. Hun var første vararepresentant til Stortinget for Kristelig Folkeparti i Møre og Romsdal i fra 1985 til 1989 og møtte fast i perioden 01.10.1985 - 09.5.1986 for Kjell Magne Bondevik, som var kirke- og undervisningsminister i regjeringen Willoch. Hun deltok der i sosialkomiteen inntil regjeringen gikk av og Bondevik kom tilbake til Stortinget. 

Reiten var i en periode fylkesleder for KrF i Møre og Romsdal, hvor hun også har hatt verv som representant og varaordfører i Fylkestinget. Hun satt til sammen 24 år på Fylkestinget.    

Også Reitens svigerfar Sverre Reiten og sønn Steinar Reiten har vært valgt inn på både Fylkestinget og Stortinget for KrF.

Referanser

Eksterne lenker 
 

Stortingsrepresentanter 1985–1989
KrF-politikere i Møre og Romsdal